Կախի Կավսաձե

Կախի Դավիթի Կավսաձե (, 5 հունիսի, 1935, Տղիբուլ, Վրացական ԽՍՀ, ԽՍՀՄ - 27 ապրիլի, 2021, Թբիլիսի, Վրաստան), կինոյի և թատրոնի վրացի խորհրդային դերասան, Թբիլիսիի Շոթա Ռուսթավելու անվան պետական ակադեմիական թատրոնի աստղ։ Վրացական ԽՍՀ ժողովրդական արտիստ (1981)։

Կենսագրություն

Կախի Կավսաձեն ծնվել է 1935 թվականի հունիսի 5-ին Թբիլիսիում, Վրաստանի երգի ու պարի ժողովրդական անսամբլի ղեկավարի ընտանիքում։

Հայրը՝ Դավիթ Կավսաձեն, ծնվել է երաժիշտ-բանահյուսագետ Սանդրո Կավսաձեի (1873-1939) ընտանիքում, ով Իոսիֆ Ստալինի մոտ ընկերն է եղել Թիֆլիսի սեմինարիայում սովորելու տարիներին։ Սանդրո Կավսաձեն հիմնադրել է Վրաստանի երգի ու պարի ժողովրդական անսամբլը։ Հոր մահից հետո անսամբլի ղեկավար է դարձել Դավիթ Կավսաձեն։

1941 թվականին Դավիթ Կավսաձեն մեկնել է ռազմաճակատ։ Նա մասնակցել է Կերչ-Թեոդոսիայի դեսանտային գործողությանը։ 1943 թվականին գերի է ընկել և ուղարկվել համակենտրոնացման ճամբար Գերմանիայում։ 1944 թվականին Ֆրանսիայում ապրող վրացի գաղթականների ջանքերով ազատվել է և մեկնել Փարիզ, որտեղ կազմակերպել է երգչախումբ։ Վերադարձել է Խորհրդային Միություն, բռնադատման է ենթարկվել, ուղարկվել Սիբիր՝ Ուրալ, որտեղ էլ մահացել է 1952 թվականին։ Կախիին ու նրա եղբորը՝ որպես ժողովրդի թշնամու որդիների, հեռացրել են տաղանդավոր երեխաների համար նախատեսված երաժշտական դպրոցից։ Մայրը եղել է բժիշկ՝ մանկաբույժ, ապա՝ թոքախտաբույժ։ Աշխատել է թոքախտավորների դիսպանսերում։

1959 թվականին Կախի Կավսաձեն ավարտել է Թբիլիսիի Շոթա Ռուսթավելու անվան թատերական ինստիտուտը։ Համամիութենական ճանաչում է ձեռք բերել «Անապատի սպիտակ արևը» (1969) ֆիլմում Աբդուլայի դերը կատարելուց հետո։ 1974-1980 թվականներին նկարահանվել է նկարահանվել է Ռեզո Գաբրիաձեի կարճամետրաժ ֆիլմերի շարքում՝ կատարելով ուժեղ, բայց պարզասիրտ Կախիի դերը։ 1981 թվականին արժանացել է Վրացական ԽՍՀ ժողովրդական արտիստի կոչման։ 1988 թվականին նկարահանված «Դոն Կիխոտի ու Սանչոյի կյանքը» ֆիլմում կատարել է Դոն Կիխոտի դերը։

2001 թվականին Մոսկվայի էստրադայի պետական թատրոնում խաղացել է «Թռչուններ» բեմադրության մեջ՝ ըստ դրամատուրգ Ժենյա Ունգարդի համանուն պիեսի։ Բեմականացմանը մասնակցում էին նաև ռուս դերասաններ Գենադի Խազանովն ու Վյաչեսլավ Վոյնարովսկին։

Ընտանիք
 Կինը՝ Բելա Միրիանաշվիլի, դերասանուհի (մահացել է 1992 թվականին),
 Եղբայրը՝ Իմերի Կավսաձե, օպերային երգիչ։

Ֆիլմագրություն

 1957 – Էթերիի երգը – Մուրման
 1957 – Անձամբ ճանաչում եմ – Կարաչոխելի
 1958 – Մամլուք – Ռեզո
 1960 – Դարի տարեկիցը – Լադո
 1961 – Սատանի դյուժին – վրացի
 1965 – Մրցանակ (նովել «Անցյալի էջեր» կինոալմանախում) – Միխո
 1965 – Հիմա ժամանակներն ուրիշ են – կոմս
 1965 – Լեբեդևն ընդդեմ Լեբեդևի – Վալկա Սմիրնովի գործընկերը Թբիլիսիից
 1966 – Մացի Խվատիա – Ջամլետ Դադիանի
 1968 – Պիտանի է ոչ շարայինի – Վախթանգ Սխիրթլաձե
 1969 – Անապատի սպիտակ արևը – Սև Աբդուլա
 1970 – Աղջիկն ու զինվորը – դասախոս (նովել «Գնդակը, ձեռնոցն ու կապիտանը» կինոալմանախում)
 1971 – Վզնոց իմ սիրելիի համար – Զաուր
 1973 – Վերա թաղամասի մեղեդիները – իտալացի բալետմեյստեր
 1973 – Տնկիներ – Դավիթ
 1974 – Գրազ – Կախի
 1975 – Սանդուղք
 1975 – Իրարանցում – Սաշիկո
 1975 – Շաբաթ երեկո – Կախի
 1975 – Սեր առաջին հայացքից – Սելիմ
 1976 – Երեք ռուբլի – Կախի
 1976 – Ջերմաչափ – Կախի
 1976 – Իվանիկան և Սիմոնիկան
 1976 – Անարա քաղաքը
 1976 – Կառլոս Էսպինոլայի օրագիրը – Անտոնիո Էսպինոլա
 1977 – Կիտրոնով տորթ – Կախի
 1977 – Թիթեռ – Կախի
 1977 – Լեռների տիրակալները – Կախի
 1977 – Երազանքների ծառը – Իորամի
 1978 – Երեք փեսացու – Կախի
 1978 – Կենտավրոսներ – բարմեն Ուգոր
 1978 – Թագավորներն ու կաղամբը – Սաբաս
 1978 – Ընդմիջում
 1979 – Դյուման Կովկասում – Աթաժուկ Վախվարի
 1979 – Աշխատասեր խոճկորը
 1980 – Հաջողություն – Կախի
 1980 – Սերը պետք է բոլորին – Կոլա
 1981 – Թիֆլիս-Փարիզ և հետ – Մանուչար
 1982 – Դիմիտրի II – կաթողիկոս
 1982 – Սուրբ դարբնոցի զանգը – Զակաբեյ Զվանդո
 1982 – Ընդունեք մարտահրավերը, սենյորներ – կավալեր Ռիպոֆրատա
 1983 – Երդմնագիր
 1983 – Ես պատրաստ եմ ընդունել մարտահրավերը – ատաման Գայդուկով
 1984 – Խփում են՝ փախիր – գործարանի տնօրեն
 1984 – Զղջում – Մեխեիլ Կորիշելի
 1984 – Փորձառու օդաչուի պատմածը
 1985 – Անմահության սպիտակ վարդ – ջրոգի
 1985 – Մինչ անցնի աշնանային անձրևը
 1985 – Մի փոքր քաղաքում – Ջանիկո Կվարիանի
 1985 – Պարոնայք խարդախներ – Բուչա Գվիներիա
 1988 – Հանցագործությունը կատարվեց – Անդրո
 1988 – Դոն Կիխոտի ու Սանչոյի կյանքը – Դոն Կիխոտ
 1989 – Բեսամե – Մաեստրո
 1989 – Միայնակ որսորդ – Վախթանգ
 1991 – Փախուստ դեպի աշխարհի ծայրը – շրջիկ կրկեսի տեր
 1991 – Ես Պելեի կնքահայրն եմ – Լադո (գլխավոր դեր)
 1991 – Ցար Իվան Ահեղ – Իվան Ահեղ
 1992 – Ոսկե սարդ
 1993 – Ծաղրածուի վրեժը
 1993 – Շեյլոկ – Շեյլոկ
 1994 – Օրորոցային – Քեթո
 1994 – Պարզասիրտը – դատավոր
 1996 – Օրֆեյի մահը – նկարիչ
 1996 – Սիրահարված խոհարարի հազար ու մի բաղադրատոմսեր – Վրաստանի նախագահ
 1997 – Դրախտային թռչուններ
 1999 – Շղթայված ասպետներ- Դոն Կիխոտ
 2000 – Տապան
 2001 – Ժառանգորդուհիներ – Դավիթ Խետովանի, հրատարակիչ
 2004 – Կոմս Կրեստովսկի – Տիտո Շարիա
 2005 – Եվ գնում էր գնացքը – Լեստանբեր
 2005 – Ժառանգորդուհիներ 2 – Դավիթ Խետովանի, հրատարակիչ
 2006 – Ոսկե հորթ – Գիգիենիշվիլի
 2013 – Կույր ժամադրություններ – գլխավոր հերոսի հայրը
 2014 – Ч/Б – ծեր Մուհամեդ.
 2014 – Տելին ու Տոլին – Կախի Կիպիանի

Ծանոթագրություններ

Արտաքին հղումներ
 Կախի Կավսաձեն Internet Movie Database կայքում
 Կախի Կավսաձե

Վրացի դերասաններ
Վրացական ԽՍՀ ժողովրդական արտիստներ
20-րդ դարի դերասաններ
Վրաստանի ժողովրդական արտիստներ
21-րդ դարի դերասաններ
Թբիլիսիի պատվավոր քաղաքացիներ
ԽՄԿԿ անդամներ
Պատվո շքանշանի ասպետներ (Վրաստան)